wickkiey/tamil-wikipedia-markdown huggingface dataset:
# அமானா வங்கி


**அமானா வங்கி** (*Amana Bank*)இலங்கையில் காணப்படும் பிரதானமான முன்னணி வங்கிகளில் ஒன்றாகக் கருதப்படுகிறது. இவ்வங்கியானது பெரும்பாலும் இஸ்லாமிய அடிப்படை விழுமியப்பண்புகளையும் இஸ்லாமிய நெறிமுறைகளையும் பண்பாடுகளையும் நடைமுறையில் கடைப்பிடிக்கின்றது. அமானா வங்கி இஸ்லாமிய கோட்பாடுகளை பின்பற்றினாலும் இவ்வங்கியானது இன மத மொழி வேறுபாடுகள் பாகுபாடுகள் அன்றி இலங்கையில் வாழும் பலதரப்பட்ட மக்களினுடைய அடிப்படை வசதிகளை நிறைவேற்றுவதில் திடசங்கட்பம் பூண்டுள்ளது. முழு அளவிலான முழு நேர அடிப்படையில் இசுலாமியச் சட்ட முறைமை<nowiki/>யினை அமானா வங்கி பின்பற்றுகின்றது. முழு அளவிலான முழு நேர அடிப்படையில் வங்கி செயல்பாடுகளினை இஸ்லாமிய வங்கி கோட்பாடுகளுக்கும் தத்துவங்களுக்கும் அமைவாக நடைமுறையில் அமுல்படுத்தும் உரிமம் பெற்ற ஒரே வர்த்தக வங்கியாக அமானா வங்கி இலங்கையில் திகழ்கின்றது. அமானா வங்கி வட்டி அடிப்படையிலான வங்கி நடவடிக்கைகளை அங்கீகரிக்காத வங்கியாக இருக்கின்றமை குறிப்பிடத்தக்க அம்சமாகும்.  

அமானா வங்கியானது இஸ்லாமிய விதிமுறைகளுக்கு கட்டுப்பட்டு தங்களுடைய வங்கி செயல்பாடுகளை வாடிக்கையாளர்களுக்கு ஏற்ற முறையில் நிறைவேற்றுகின்றது. இதனால் தான் அமானா வங்கி வட்டி கொள்கையினை பின்பற்றுவதில்லை அதற்கு மாறாக இலாபம் அடிப்படையிலான வங்கி சேவைகளை வாடிக்கையாளர்களுக்கு அளிக்கின்றது. கடனடிப்படையில் வங்கி சேவைகள் பெரும்பாலும் இயங்குகின்ற காலகட்டத்தில் அமானா வங்கியானது நேரடியாக வாடிக்கையாளர்களுக்கு கடனை பணமாக தருவதில்லை. அதற்கு பதிலாக வாடிக்கையாளருக்கு குறிப்பிட்ட வியாபாரியிடம் சென்று குறிப்பிட்ட கடனில் வாங்க முனையும் நோக்கில் வாடிக்கையாளர் ஒருவர் இருப்பாராயின் அவர் அந்த வியாபாரியிடம் பற்றுச்சீட்டினை பெற்றுக்கொண்டு அதனை அமானா வங்கி கிளையினுடாக குறிப்பிட்ட சேவையினை பெற்றுக்கொள்ள கூடியதாக இருக்கின்றது. அமானா வங்கி குறிப்பிட்ட தொகையினை அக்குறிப்பிட்ட வியாபாரிக்கு செலுத்தி தம்மை நாடி வந்த வாடிக்கையாளருக்கு தேவையான பொருளினை அல்லது சேவையினை பெற்றுக்கொடுக்கிறது. அப்போது அதனை அமானா வங்கி வியாபாரிக்கு கொடுத்த தொகையினை விட சற்று அதிகமான விலையில் அப்பொருளினை வாடிக்கையாளருக்கு விற்பனை அடிப்படையில் இலாபம் ஈட்டும் முறையில் அளிக்கின்றது. இவ்வாறு தான் அமானா வங்கி கடனடிப்படையில் வாடிக்கையாளர்களின் தேவைகளை பூர்த்தி செய்கின்றது.  

அமானா வங்கி இலங்கையில் ஏறத்தாழ முப்பத்தி நான்கு இடங்களில் கிளைகளை கொண்டுள்ளது. பெரும்பாலும் முஸ்லீம் மக்கள் செறிந்து வாழும் இடங்களில் அமானா வங்கியின் கிளைகள் அமையப்பெற்றுள்ளன. அமானா வங்கியானது கொழும்பு, காலி, நீர்கொழும்பு, புத்தளம், மாவனெல்ல, அனுராதபுரம், கதுருவெல, சம்மாந்துறை, கிண்ணியா, ஏறாவூர், நிந்தவூர், கல்முனை, காத்தான்குடி, மாத்தளை, கடுகஸ்தோட்டை, இரத்தினபுரி, கண்டி, பதுளை, குருணாகல், அக்கரைப்பற்று ஆகிய இடங்களில் அமைந்துள்ளன.
# சகினி இராமச்சந்திரையா



**சகினி இராமச்சந்திரையா** (*Sakini Ramachandraih*)(1 சனவரி 1963 - 23 சூன் 2024) இந்தியாவின் தெலங்காணா மாநிலத்தில் உள்ள பத்ராத்ரி நகரத்தைச் சேர்ந்த ஓர் இந்திய நாட்டுப்புறப் பாடகியும் தோல் இசைக்கலைஞரும் ஆவார். இவர் தெலங்காணாவிலும் ஆந்திரப் பிரதேசத்திலும் உள்ள கோயா பழங்குடி சமூகத்தினருடன் குறிப்பாக அடையாளம் காணப்பட்ட ஒரு கலை வடிவமான "காஞ்சுமேலம்-காஞ்சுதாலம்"-இல் நிபுணத்துவம் பெற்றதற்காக அறியப்பட்டார். இந்தக் கலை வடிவம் கிட்டத்தட்ட அழிவின் விளிம்பில் உள்ளது. மேலும் "சம்மக்கா சரக்கா ஜாதராவின்" புனிதத் திருவிழாவின் வரலாற்றைத் தெலுங்கு, கோயா மொழிகளில் முழுமையாக விவரிக்கக்கூடிய கலையில் எஞ்சியிருக்கும் ஒரே பயிற்சியாளர் இராமச்சந்திரையா ஆவார். 2022ஆம் ஆண்டில், இந்திய அரசு இராமச்சந்திரையாவின் கலைப் பங்களிப்புகளுக்காக பத்மசிறீ விருதை வழங்கி கௌரவித்தது.  

## வாழ்க்கையும் பணியும்
சாகினி இராமச்சந்திரையா, தெலங்காணாவில் உள்ள மனுகுரு மண்டலம், கூனாவரம் கோட்டகுடெம் மாவட்டம், பத்ராத்ரியில் கோயா பழங்குடி தம்பதியான முசலய்யா-கங்கம்மாவுக்கு 1 சனவரி 1963 அன்று பிறந்தார். இவருக்கு முறையான கல்வி இல்லை, வாழ்நாள் முழுவதும் படிப்பறிவு இல்லாதவராகவே இருந்தார். இருப்பினும், பன்னிரண்டு வயதிலிருந்தே, இவர் தனது தாத்தா பாட்டிகளிடமிருந்து பெற்ற டோல் வாசிக்கும் கலையின் மீது ஒரு ஆர்வத்தைக் காட்டினார். கோயா பழங்குடி கலைஞர்கள் தங்கள் பாடல் தொகுப்பைப் புதிய தலைமுறையினருக்கு வாய்மொழியாகக் கொடுக்கும் ஒரு சிறந்த பாரம்பரியத்தைக் கொண்டுள்ளனர். மேலும் இராமச்சந்திரையா இந்தப் பாடல்களின் பெரிய தொகுப்பை மனப்பாடம் செய்தார். இந்தப் பாடல்களின் கருப்பொருளில் சம்மக்கா-சாரலம்மா, கிரிகாமராஜு, பகிடித்த ராஜு, ராமராஜு, காதிராஜு, பாபனம்மா, முசலம்மா, நகுலம்மா, சடாலம்மா போன்ற பழங்குடி வீரர்களின் கதைகளும் அடங்கும். பழங்குடியினரின் பிறப்புக் கதைகளும் குடும்ப வரலாறுகளும் அடங்கும். கோயா வீடுகளில் திருவிழாக்களிலும், திருமண நாள் போன்ற முக்கியமான நாட்களிலும் கலைஞர்கள் முக்கியப் பங்கு வகிக்கின்றனர்.  

இராமச்சந்திரையாவால் பயிற்றுவிக்கப்பட்ட கலை "காஞ்சுமேலம்-காஞ்சுதாலம்" என்றும் அழைக்கப்படுகிறது. மேலும் இது கிட்டத்தட்ட அழிவின் விளிம்பில் உள்ளது. " சம்மக்க சரலம்மா ஜாதரா " ("மேடாரம் ஜாதரா" என்றும் அழைக்கப்படுகிறது) திருவிழாவின் வரலாற்றைத் தெலுங்கு, கோயா ஆகிய இரு மொழிகளிலும் முழுவதுமாக விவரிக்கும் கலையின் எஞ்சியிருக்கும் ஒரே பயிற்சியாளர் இராமச்சந்திரையா மட்டுமே.  

13ஆம் நூற்றாண்டில் காகதீய ஆட்சியாளர்களுக்கு எதிராகப் போராடிய இரண்டு பழங்குடிப் பெண்கள் (தாய் மற்றும் மகள்) சம்மக்கா-சாரலக்கா அவர்களின் வரலாற்றை 2014ஆம் ஆண்டு இராமச்சந்திரையா விவரித்தபோது, இவரது திறமை முதன்முறையாகப் பரவலான கவனத்தை ஈர்த்தது. இது உடனடி வெற்றி பெற்றது. போபோனம்மா கதா, கோடி காமா ரோஜு கட்பா போன்ற பிற பாலாட்களையும் இவர் பிரபலப்படுத்தியுள்ளார்.இராமச்சந்திரையாவின் வாய்மொழிக் கதைகளைப் பதிவு செய்து ஆவணப்படுத்திய தெலுங்கு பல்கலைக்கழகத்தின் ஓய்வுபெற்ற பேராசிரியர் ஜெயதீர் திருமல ராவ் இவ்வாறு கூறினார்.  

## இறப்பு
இராமச்சந்திரையா தனது சொந்தக் கிராமமான மனுகுருவுக்கு அருகில், 2024 சூன் 23 அன்று தனது 61வது வயதில் காலமானார்.  

## பத்மசிறீ விருது

- 2022ஆம் ஆண்டில், இந்திய அரசு பத்ம விருதுகளின் வரிசையில் மூன்றாவது மிக உயர்ந்த விருதான பத்மசிறீ விருதை, கலைத்துறையில் இராமச்சந்திரையாவின் சிறப்பான சேவைக்காக இவருக்கு வழங்கியது. இந்த விருது, " பத்ராச்சலத்தைச் சேர்ந்த கோயா பழங்குடி பாடகர் - கோயா பழங்குடியினரின் வாய்மொழி வரலாறுகளை வாசிக்கும் பண்டைய நடைமுறையைப் பாதுகாத்து வந்தவர்களில் ஒருவர்" என்ற இவரது சேவையை அங்கீகரிப்பதற்காக வழங்கப்பட்டது.
# வோர்லி சட்டமன்றத் தொகுதி


**வோர்லி சட்டமன்றத் தொகுதி (**Worli Assembly constituency) மேற்கு இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும்.இத்தொகுதியானது தெற்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை மாவட்டத்தில் அமைந்துள்ளது.  

## சட்டமன்ற உறுப்பினர்கள்
| 1962 | மாதவ் நாராயண் பிர்ஜே | இந்திய தேசிய காங்கிரசு </br> |
| --- | --- | --- |
| 1967 |  |  |
| 1972 | சரத் திகே |  |
| 1978 | பிரக்லாத் கிருசுண குர்னே | இந்தியப் பொதுவுடமைக் கட்சி (மார்க்சிஸ்ட்)</br> |
| 1980 | சரத் திகே | இந்திய தேசிய காங்கிரசு (இ) |
| 1985 | வினிதா தத்தா சமந்த் | சுயேச்சை |
| 1990 | தத்தாஜி நலவாடே | சிவ சேனா</br> |
| 1995 |  |  |
| 1999 |  |  |
| 2004 |  |  |
| 2009 | சச்சின் அகிர் | தேசியவாத காங்கிரசு கட்சி </br> |
| 2014 | சுனில் சிண்டே | சிவ சேனா</br> |
| 2019 | ஆதித்ய தாக்கரே |  |
| 2024 | சிவ சேனா (உத்தவ் பாலசாகேப் தாக்கரே) |  |

## தேர்தல் முடிவுகள்
### 2024
# புஷ்பமாலா என்.



**புஷ்பமாலா என்.** (Pushpamala N.) (பிறப்பு 1956) இந்தியாவின் பெங்களூரைத் தளமாகக் கொண்ட ஒரு ஒளிப்படவியல் மற்றும் காட்சிக் கலைஞர் ஆவார்.  

பெங்களூரில் பிறந்த புஷ்பமாலா, முறையாக ஒரு சிற்பியாகப் பயிற்சி பெற்றார், இறுதியில் கதை சொல்லும் உருவகப்படுத்துதலில் தனது ஆர்வத்தை ஆராய புகைப்படம் எடுத்தலுக்கு மாறினார். புஷ்பமாலா “சமகால இந்திய கலையின் மிகவும் பொழுதுபோக்கு கலைஞர்” என்று குறிப்பிடப்படுகிறார். இவரது படைப்புகள் செயல்கள் மூலம் உருவாக்கப்பட்ட ஒரு கலைப்படைப்பை புகைப்படம் எடுத்தல் என்று விவரிக்கப்பட்டுள்ளன. ஏனெனில் இவர் தனது சொந்த படைப்புகளில் தன்னை ஒரு மாதிரியாக அடிக்கடி பயன்படுத்துகிறார். இவர் தனது வலுவான பெண்ணியப் பணிக்காகவும், நம்பகத்தன்மையை நிராகரித்ததற்காகவும், பல யதார்த்தங்களைத் தழுவியதற்காகவும் அறியப்படுகிறார். இந்தியாவில் கருத்தியல் கலையின் முன்னோடிகளில் ஒருவராகவும், பொருள் மற்றும் மொழியில் பெண்ணிய சோதனைகளில் முன்னணி நபராகவும் அறியப்படுகிறார். மேலும், சிற்பம், கருத்தியல் புகைப்படம் எடுத்தல், காணொளி மற்றும் செயல்திறன் ஆகியவற்றில் இவரது பணிகள் இந்தியாவில் கலை நடைமுறையில் ஆழமான தாக்கத்தை ஏற்படுத்தியுள்ளது.  

## ஆரம்பகால வாழ்க்கை மற்றும் கல்வி
புஷ்பமாலா என். கருநாடகாவின் பெங்களூரில் பிறந்தார். 1977 ஆம் ஆண்டில் பெங்களூர் பல்கலைக்கழகத்தில் பொருளாதாரம், ஆங்கிலம் மற்றும் உளவியலில் இளங்கலை பட்டம் பெற்றார், அங்கு பெங்களூரைச் சேர்ந்த இந்தியக் கலைஞரான பாலன் நம்பியாரின் கீழ் படித்தார். பின்னர் இவர் வடோதரா மகாராஜா சாயாஜிராவ் பல்கலைக்கழகத்தின் நுண்கலை பீடத்தில் சிற்பம் பயின்றார். அங்கு 1982 இல் இளங்கலை மற்றும் 1985 இல் முதுகலைப் பட்டம் பெற்றார்.  

## கண்காட்சிகள்
சிற்பியாகப் பயிற்சி பெற்ற புஷ்பமாலாவின் முதல் தனி கண்காட்சி 1983 ஆம் ஆண்டில் பெங்களூரில் உள்ள வெங்கடப்பா கலைக்கூடத்தில் நடைபெற்றது. இவர் தனது ஆரம்பகால படைப்புகளில் சுடுமண் மற்றும் காகிதத்தால் செய்யப்பட்ட பொருட்களைப் பயன்படுத்தினார். மேலும் 1985 ஆம் ஆண்டில் புதுதில்லியில் விவான் சுந்தரம் தொகுத்த 'ஏழு இளம் சிற்பிகள்' என்ற கண்காட்சியில் பங்கேற்றார். பாபர் மசூதி இடிப்பு மற்றும் அதன் பின்னர் ஏற்பட்ட வகுப்புவாத வன்முறை, குறிப்பாக மும்பை கலவரங்கள் குறிப்பாக 1992-93 இல் பம்பாய் கலவரம், 1994 ஆம் ஆண்டு இந்தியாவின் மும்பையில் உள்ள கேலரி கெமால்டில் காட்சிப்படுத்தப்பட்ட இவரது நிகழ்ச்சியான 'அகழ்வாராய்ச்சிகள்' க்கு பெரிதும் உத்வேகம் அளித்தது. இந்தத் திட்டம் சமகால வரலாற்றை ஒரு தொல்லியல் தளமாக பார்க்க முயன்றது.  

தேசிய திரைப்பட விருது (1984), இந்தியாவின் ஆறாவது ட்ரையன்னேலில் தங்கப் பதக்கம் (1986), சார்லஸ் வாலஸ் அறக்கட்டளையின் சக கூட்டாளி (1986) மற்றும் இந்திய மனிதவள மேம்பாட்டு அமைச்சகத்தின் மூத்த சகா (1995–97), மற்றும் இந்திய கலை அறக்கட்டளையின் கலை ஒத்துழைப்பு மானியம் (2000) உள்ளிட்ட பல விருதுகளைப் பெற்றுள்ளார்.
# மால்டா தீவு



**மால்டா தீவு** (*Malta island*), மத்தியத் தரைக் கடலில் உள்ள மால்ட்டா நாட்டில் அமைந்துள்ளது. இது 5 தீவுக் கூட்டங்களைக் கொண்டது. அதில் முக்கிய மூன்ரு தீவுகள் பிபா தீவு, புனித பவுல் தீவு மற்றும் மனோயில் தீவு ஆகும். மால்டா தீவு 246 சதுர கிலோ மீட்டர் பரப்பளவும், 197 கிலோ மீட்டர் நீளமுள்ள கடற்கரையும் கொண்டது. இத்தீவில் வாழும் மக்கள் மால்தியர்கள் ஆவார்.  
## அமைவிடம்
மத்தியத் தரைக் கடலில் அமைந்த மால்டா தீவு, தெற்கு ஐரோப்பாவில் உள்ள இத்தாலி நாட்டிற்கு தெற்கிலும், ஆப்பிரிக்காவில் லிபியா நாட்டின் வடக்கிலும் அமைந்துள்ளது. இதன் அருகே வடக்கே 245 கிலோ மீட்டர் தொலைவில் இத்தாலி நாடின் சிசிலி தீவு உள்ளது.  

## புவியியல்

மத்தியத் தரைக் கடலில் அமைந்த [ மால்டா தீவுக் கூட்டங்கள் குன்றுகளும், சமதள நிலப்பரப்பும் கொண்டது. இத்தீவு 197 கிலோ மீட்டர் நீளமுள்ள கடற்கரையும் கொண்டது.மால்டா தீவுக்கள் ஆப்பிரிக்க-யூரேசியா கண்டத்தட்டுகளின் மண்டலங்களுக்கு இடையே அமைந்துள்ளது.  
மால்டா தீ*வுக்கூட்டத்தில் பல வளைகுடாக்கள் உள்ளதால், இயற்கையான துறைமுகங்கள். அமைந்துள்ளது. மால்டா தீவுக் கூட்டத்தில் உயரமான தா மெஜ்ரெக்* மலை உயரம் கொண்டது. இத்தீவுகளில் பருவ மழைக் காலங்களில் ஆறுகளில் நீர் பாய்கிறது.  

## தட்ப வெப்பம்
மால்டா தீவு கோப்பென் காலநிலை வகைப்பாடு கொண்டது.மிதமான குளிர்காலமும்; கடும் கோடைக்காலும் கொண்டது.  

## இதனையும் காண்க
- கண்டிஜா
- கோசோ
- மால்டாவின் பெருங்கற்றூண் கோவில்கள்
- மால்திய மொழி
- வல்லெட்டா
# வெலியா விடால்


**வெலியா விடால் ரோமெரோ** (*Velia Vidal Romero*) (பிறப்பு: நவம்பர் 5,1982) ஓர் கொலம்பிய ஆர்வலரும், எழுத்தாளரும், வாசிப்பு ஊக்குவிப்பாளரும் மற்றும் கலாச்சார மேலாளரும் ஆவார். இவர் மோட்டே கலாச்சாரக் கல்வி நிறுவனத்தின் இயக்குநராகவும், *பிளெக்கோ* (சோகோ வாசிப்பு மற்றும் எழுத்துத் திருவிழா) என்ற அமைப்பின் நிறுவனராகவும் உள்ளார்.  

## வாழ்க்கை வரலாறு.
விடால் , ஆன்டியோகுயா பல்கலைக்கழகத்தில் சமூக தொடர்பு அறிவியல் பயின்றார், நிர்வாக உயர் பள்ளியில் சமூக மேலாண்மையில் நிபுணத்துவம் பெற்றார்.  

விடால் சுற்றுச்சூழல் மற்றும் கலாச்சார பிரச்சினைகள் குறித்து பொது நிர்வாகத்தில் பணியாற்றியுள்ளார். இவர் கொரிஜிமென்டோ டி சான் கிறிஸ்டோபலின் பெர்னாண்டோ போடெரோ நூலக பூங்காவின் இயக்குநராக இருந்தார். மெடலின் நகரத் தந்தை அலுவலகத்தில் தொலைக்காட்சித் தொகுப்பாளராகவும் தொடர்பாளராகவும் இருந்தார். இவர் காம்பியோ இதழில் ஒரு கட்டுரையாளராக உள்ளார். மேலும், பிரித்தானிய அருங்காட்சியகத்தின் கூட்டு முயற்சியான "டிரிப்யூட்டரீஸ்" திட்டத்தின் ஆராய்ச்சியாளர் ஆவார்.  

விடால் சோக்கோ துறை வாசிப்பு மற்றும் கல்வியறிவை ஊக்குவிக்கும் ஒரு சமூக திட்டமான மோட்டேட் என்ற அமைப்பை நிறுவினார். மோட்டேட் என்பது கொலம்பியாவில் உள்ள சோகோ பகுதியில் அமைந்துள்ள சோகோனா கலாச்சாரத்தை நியாயப்படுத்தும் நடவடிக்கைகள் மூலம் விமர்சன சிந்தனையின் வளர்ச்சியை ஊக்குவிக்கும் ஒரு கலாச்சார நிறுவனமாகும். இந்த முயற்சி சுமார் 1,500 குடும்பங்களுக்கு உதவுகிறது. மேலும், ஐந்து சுற்றுப்புறங்களில் இருக்கும் ஏழைக் குழந்தைகள் மற்றும் இளம் பருவத்தினருடன் வாசிப்பு சங்கங்கள் மூலம் வாசிப்பை ஊக்குவிக்கிறது.  

2018 முதல், விடால் ஆண்டுதோறும் *பிளெக்கோ* வை (சோகோ வாசிப்பு மற்றும் எழுத்துத் திருவிழா) ஏற்பாடு செய்து வருகிறார். இதில் 10,000 க்கும் மேற்பட்ட மக்கள் பங்கேற்கிறார்கள். சமத்துவமின்மை மற்றும் இனவெறிக்கு எதிரான ஆர்வலராக இவரது பணி சர்வதேச அளவில் அங்கீகரிக்கப்பட்டுள்ளது.  

## விருது

2022 ஆம் ஆண்டில், விடால் பிபிசியின் உத்வேகமளிக்கும் 100 பெண்களில் ஒருவராக பட்டியலிடப்பட்டார்.
# நெஜ்லா இஷ்க்


**நெஜ்லா இஷ்க்** (Nejla Işık) துருக்கியைச் சேர்ந்த ஓர் சுற்றுச்சூழல் ஆர்வலரும் மற்றும் சமூகத் தலைவரும் ஆவார். இவர் அக்பெலன் காட்டில் காடழிப்பை தடுக்கும் முயற்சிகளில் ஈடுபட்டுள்ளார். 2024 இல் முக்லா மாகாணத்தில் உள்ள மிலாஸ் நகராட்சி மற்றும் மாவட்டத்தின் இகிஸ்கோய் என்ற பகுதியின் தலைவராகத் தேர்ந்தெடுக்கப்பட்டார். மேலும், சுற்றுச்சூழல் வாதத்தில் இவரது பங்கிற்காக சர்வதேச அளவில் அங்கீகரிக்கப்பட்டார்.  

## தொழில் வாழ்க்கை
நெஜ்லா இஷ்க், இகிஸ்கோயில் பகுதியில் சுற்றுச்சூழல் ஆர்வலராகவும் சமூகத் தலைவராகவும் உருவெடுத்தார்.கெமர்கோய் அல்லது யெனிகோய் போன்ற அருகிலுள்ள மின் உற்பத்தி நிலையங்களுக்கு வழங்குவதற்காக விவசாயம் மற்றும் வனத்துறை அமைச்சகத்தால் நிலக்கரி சுரங்க நடவடிக்கைகளுக்காக ஒதுக்கப்பட்ட அக்பெலன் வனத்தின் காடழிப்புக்கு எதிரான போராட்டத்தில் இவர் ஈடுபட்டார். அக்பெலன் எதிர்ப்பு 2017 ஆம் ஆண்டில் தொடங்கியது. ஏனெனில் சுரங்கத் திட்டங்களை விரிவுபடுத்துவதன் மூலம் காடு அச்சுறுத்தல்களை எதிர்கொண்டது.  

2019 ஆம் ஆண்டில், ஐஷ்க், மற்ற ஆர்வலர்களுடன் சேர்ந்து, காடழிப்பைத் தடுக்க ஒரு கண்காணிப்பைத் தொடங்கினார். இவர்களின் முயற்சிகளில் சட்ட நடவடிக்கை மற்றும் எதிர்ப்புகளும் அடங்கும். 2023 வாக்கில், இந்த இயக்கம் அதிகாரிகள் மற்றும் சுரங்க நிறுவனத்துடன் அபராதம் மற்றும் பிற தடுப்பு நடவடிக்கைகள் உட்பட கடுமையான மோதல்களை சந்தித்தது . இந்தப் போராட்டங்களைத் தொடர்ந்து, 2024ஆம் ஆண்டு நீதிமன்றத் தீர்ப்பு மேலும் சுரங்கப் பணிகளுக்காக நிலத்தை பறிமுதல் செய்வதற்கான திட்டங்களை ரத்து செய்தது. அந்தப் பகுதியை அச்சுறுத்தும் சுரங்கத் திட்டங்களை எதிர்ப்பதில் இவர் கொண்டிருந்த அர்ப்பணிப்பால் உந்தப்பட்டு இவரது வேட்புமனுவை இவர் முன்னர் தலைமை தாங்கிய இகிஸ்கோய் சுற்றுச்சூழல் குழு ஆதரித்தது. உள்ளூர் இயற்கை மற்றும் கலாச்சார வளங்களைப் பாதுகாப்பதற்காக வாதிடும் பொது உரைகள் உட்பட, தொடர்ச்சியான செயல்பாடுகளால் இவரது தலைமை குறிக்கப்பட்டுள்ளது..  

டிசம்பர் 2024 இல், காலநிலை முன்னோடிகள் பிரிவின் கீழ் பிபிசியின் உத்வேகமளிக்கும் "2024 இன் 100 பெண்களில்" ஒருவராக இவர் பெயரிடப்பட்டார். அக்பெலன் காடுகளைப் பாதுகாப்பதற்கான இவரது ஐந்து ஆண்டு போராட்டத்தையும், பெருநிறுவன எதிர்ப்பை எதிர்கொண்டு இவரது பின்னடைவையும் இந்த பட்டியல் எடுத்துக்காட்டுகிறது.  

## சொந்த வாழ்க்கை
2024 ஆம் ஆண்டு நிலவரப்படி, இஷ்க் 20 வயதில் இரண்டு குழந்தைகளின் தாயாக இருக்கிறார். இவரது குடும்பத்தினர் தொடர்ந்து அக்பெலன் காடழிப்பு எதிர்ப்பில் தீவிரமாக பங்கேற்று வருகின்றனர். இதில் 80 களில் உள்ள பழைய தலைமுறை உறுப்பினர்கள் உட்பட.
# தடயவியல் ஒளிப்படவியல்

பதிவுகளின் ஒளிப்படம்.]]  
**தடயவியல் ஒளிப்படவியல்** *(Forensic photography)*; என்பது ஒரு குற்றம் நடந்த இடத்தில் காணக்கூடிய பல்வேறு அம்சங்களின் காட்சி ஆவணங்களைக் குறிக்கலாம். இதில் குற்றம் நடந்த இடத்தில் காணப்படும் அல்லது ஏற்கனவே ஒரு ஆய்வகத்தில் செயலாக்கப்பட்ட உடல் ஆதாரங்கள் ஆகியவை அடங்கும். பொதுவாக குற்றவியல் ஒளிப்படக் கலைஞர்கள் ஒவ்வொரு படத்தையும் படம்பிடிப்பதற்கு ஒரு குறிப்பிட்ட நோக்கத்தைக் கொண்டிருப்பதால், தடயவியல் ஒளிப்படவியல் ஒளிப்படத்தின் பிற வகைகளிலிருந்து வேறுபடுகிறது.இதன் விளைவாக, தடயவியல் ஆவணங்களின் தரமானது விசாரணையின் முடிவைத் தீர்மானிக்கக்கூடும்; நல்ல ஆவணங்கள் இல்லாத நிலையில், என்ன நடந்தது அல்லது நடக்கவில்லை என்பதை புலனாய்வாளர்கள் முடிவு செய்ய முடியாமல் போகலாம்.  

குற்றக் காட்சிகளில், பாதிக்கப்பட்டவர்களின் காட்சிகளுடன், சந்தேக நபர்களை பாதிக்கப்பட்டவர்களுடன் தொடர்புபடுத்த அல்லது இணைக்கப் பயன்படும் முக்கிய பௌதீக ஆதாரங்களாக இருக்கலாம். தடவியல் பரிமாற்றக் கொள்கை, இந்த ஆதாரங்களின் உறவுகளைத் தீர்மானிக்க உதவும் ஒரு முக்கிய கருத்தாகும்.
# ஓடிலியா மாசுகரெங்காசு



**ஓடிலியா மாசுகரெங்காசு** (*Otilia Mascarenhas*) இந்தியாவைச் சேர்ந்த ஒரு வளைதடிப்பந்தாட்ட வீராங்கனையாவார். 1960 ஆம் ஆண்டுகளில் இந்திய மகளிர் வளைதடிப்பந்தாட்ட அணியின் முன்னாள் உறுப்பினராகவும் தலைவியாகவும் இருந்தார். கோவா மாநிலத்தைச் சேர்ந்த இவர் 1973 ஆம் ஆண்டில் அருச்சுனா விருதைப் பெற்றார். எலும்பியல் அறுவை சிகிச்சை நிபுணரான இவர் விளையாட்டு மருத்துவத்திலும் நிபுணராகத் திகழ்ந்தார். தற்பொழுது செருமனி நாட்டின் கொலோன் நகரத்தில் வசிக்கிறார்.  

## ஆரம்பகால வாழ்க்கை
ஓடிலியா மாசுகரெங்காசு கோவாவில் பிறந்தார். புனேவில் உள்ள ஆயுதப்படை மருத்துவக் கல்லூரியில் படிக்க புனேவுக்கு குடிபெயர்ந்தார். பின்னர், விளையாட்டு மருத்துவம் படிக்க செருமனி நாட்டுக்குச் சென்றார். செருமன் இரண்டாம் பிரிவு முன்னாள் கால்பந்து வீரரான லோதர் பிரன்சுடை திருமணம் செய்து கொண்டார்..  
1. அகில இந்திய ஆயுதப்படை மருத்துவ சேவைகள் விருது.
# கூலி (2025 திரைப்படம்)



***கூலி*** (*Coolie*) என்பது ஓர் அதிரடித் தமிழ்த் திரைப்படமாகும். இப்படத்தை லோகேஷ் கனகராஜ் இயக்க இரசினிகாந்து, நாகார்ஜுனா, உபேந்திரா, சத்யராஜ், சுருதி ஹாசன் ஆகியோர் நடித்திருந்தனர். இப்படம் 2023இல் இரசினிகாந்தின் 171ஆவது முன்னணிக் கதாபாத்திரத் திரைப்படமாக அறிவிக்கப்பட்டது.  

உலக அளவில் வழக்கமான மற்றும் ஐமேக்சு வடிவங்களில்ஆகத்து 14, 2025 அன்று வெளியானது.  

## கதைச் சுருக்கம்
விசாகப்பட்டினம் துறைமுகத்தில், கடத்தல்காரன் சைமன் சேவியர் தனது துணை தயாளனுடன் (தயாள்) தங்கம் மற்றும் ஆடம்பர கைக்கடிகாரங்களை கடத்தும் தொழிலை நடத்திக்கொண்டிருக்கிறார். சைமனின் மகன் அர்ஜுன் தனது குடும்பத்தின் குற்றத் தொழிலை மறுத்து சுங்க அதிகாரியாகிறார். அதே சமயம் சென்னையில் தேவா என்பவர் விடுதி நடத்தி வருகிறார். தனது நண்பர் இராசசேகர் மர்மமான முறையில் இறந்ததை தேவா விசாரிக்கத் தொடங்குகிறார். அப்பொழுது இராசசேகரின் மகள் பிரீத்தி சிக்கலில் மாட்டுகிறார். பிரீத்தியையும் தேவா காப்பாற்ற முயலுகிறார். இராசசேகர் மரண விசாரணையில் பல சிக்கல்கள் ஏற்பட்டு, தேவா எப்படி சமாளிக்கிறார்? தேவாவின் இளம் வாழ்க்கை எப்படி இருந்தது? போன்ற கேள்விகளுக்கு பதிலாய் படம் நகர்கிறது.  

## கதாபாத்திரங்கள்

## இசை

## துணுக்குகள்

இரசினிகாந்தும் சத்தியராஜும் 38 வருடங்கள் பிறகு இப்படத்தில் இணைந்து நடித்தனர். இதற்கு முன்னர் இவர்கள் கடைசியாக இணைந்து நடித்தது 1986இல் வெளிவந்த மிஸ்டர் பாரத் திரைப்படமாகும்.  

## விமர்சனங்கள்
இந்து தமிழ் திசை வலைதளத்தில் வந்த விமர்சனத்தில், "மொத்தத்தில் எடுத்துக் கொண்ட கதைக்களம் சிறப்பாக இருந்தாலும், கதை சொல்லப்பட்ட விதத்தில் எதிர்பார்த்த சுவாரஸ்யம் இல்லாததால் ‘சராசரியான’ படம் என்ற அளவிலேயே நின்றுவிடுகிறது. ‘கூலி’. ரஜினியின் சின்ன சின்ன மேனரிசங்களும், சவுபினின் வில்லத்தனமுமே பல இடங்களில் படத்தை காப்பாற்றுகின்றன" என்று எழுதினர்.  

தினத்தந்தி வலைதளத்தில் வந்த விமர்சனத்தில் "வழக்கமான பழிவாங்கல் படலம் என்றாலும் புதுமையான திரைக்கதையில் பரபரப்பும், விறுவிறுப்பும் நிறைந்த காட்சிகளைக் கொண்டு ரசிக்கக்கூடிய படமாக இயக்கியுள்ளார் லோகேஷ் கனகராஜ். கூலி - விறுவிறுப்பு" என்று எழுதினர்.  

தினமலர் வலைதளத்தில் வந்த விமர்சனத்தில், "இது என் படம், இது என் பாணி, இப்படிதான் எடுப்பேன் என்ற பிடிவாதத்தால் ரசிகர்களிடம் திட்டு வாங்குகிறார். முதற்பாதி பெரிய ஏமாற்றம். படத்தின் நீளமும் அதிகம். ரஜினி ரசிகர்கள் விரும்பும் காட்சிகள், பில்டப், பாடல்கள், காமெடி, வணிக ரீதியிலான காட்சிகள் இல்லாதது இன்னும் ஏமாற்றம். கூலி - ரசிகர்களை மட்டுமல்ல, ரஜினியை கூட ஏமாத்திட்டீங்களே லோகேஷ்" என்று எழுதி மதிப்பீடுகளை வழங்கினர்.  

கல்கி வலைதளத்தில் வந்த விமர்சனத்தில், "தன்னுடைய கடத்தல் உலகில் ரஜினியை நுழைத்து அவருக்காக ஒரு படத்தைத் தர வேண்டும் என்ற முயற்சியில் லோகேஷ் பாதிக் கிணறு மட்டுமே தாண்டி இருக்கிறார். நட்சத்திரப் பட்டாளங்களைச் சேர்க்க இவர் எடுத்துக் கொண்ட முயற்சியில் பெரும்பகுதியைக் கதையைச் செம்மைப் படுத்துவதில் எடுத்துக் கொண்டிருக்கலாம் என்பதே ஒரு சாதாரணச் சினிமா ரசிகனின் ஆதங்கமாக இருக்கும்" என்று எழுதினர்.
# வார்ப்புரு:Navbox documentation

<div><div><onlyinclude>  
This is a created using . It can be on pages by placing <code>}</code> below the .  
}  

## TemplateData
<templatedata>  
{  
"params": {  
"state": {  
"label": "State",  
"description": "The initial visibility of the navbox",  
"suggestedvalues": [  
"collapsed",  
"expanded",  
"autocollapse"  
],  
"suggested": true,  
"type": "string"  
}  
},  
"description": "A navigational box that can be placed at the bottom of articles."  
}  
</templatedata>  
}}  
## Template transclusions

}  
}}</onlyinclude></div></div><noinclude>  

</noinclude>
# வார்ப்புரு:Navbox documentation/doc



This is a wrapper for to provide a semblance of documentation for navbox templates. See that template for further guidance. The template can be suppressed with .  

## Elements
This template uses the following single elements: , , and .  

## TemplateData

<templatedata>  
{  
"params": {  
"3": {  
"label": "Content",  
"description": "TemplateData, See also, etc. (below )",  
"type": "content"  
},  
"state": {  
"aliases": [  
"or 1"  
],  
"label": "State",  
"description": "The default initial state of the template. Set to either: (1) expanded, (2) collapsed, or (3) autocollapse",  
"default": "autocollapse",  
"suggested": true,  
"suggestedvalues": [  
"expanded",  
"collapsed",  
"autocollapse"  
]  
},  
"template": {  
"label": "Template",  
"description": "To call the template anything other than within the documentation",  
"type": "string",  
"autovalue": ""  
},  
"stateless": {  
"label": "Stateless",  
"description": "Hides the transclusion for when the navbox doesn't support a state.",  
"example": "yes",  
"autovalue": "no"  
},  
"hatnotes": {  
"label": "Hatnotes",  
"description": "Hatnotes to appear above the template banners",  
"example": "",  
"type": "content"  
},  
"intro": {  
"aliases": [  
"or 2"  
],  
"label": "Top content",  
"description": "Template shortcuts/redirects, High-use template, templatestyles, usage, etc. (put below )",  
"type": "content"  
},  
"nobase": {  
"description": "Pass through to to disable BASEPAGENAME detection. Use it when the template's name contains a forward slash, which can break basepage-subpage distinction.",  
"type": "boolean"  
}  
},  
"description": "This is a wrapper for to provide a semblance of documentation for navbox templates.",  
"paramOrder": [  
"hatnotes",  
"intro",  
"3",  
"state",  
"template",  
"stateless",  
"nobase"  
]  
}  
</templatedata>  

<includeonly></includeonly>
# வார்ப்புரு:Navbox visibility

Templates using the classes <code>class=navbox</code> or <code>class=nomobile</code> are not displayed in article space on the mobile web site of English Wikipedia. Mobile page views account for approximately 68% of all page views (90-day average ). Briefly, these templates are not included in articles because 1) they are not well designed for mobile, and 2) they significantly increase page sizes&mdash;bad for mobile downloads&mdash;in a way that is not useful for the mobile use case. You can review/watch phab:T124168 for further discussion.<noinclude>  

</noinclude>
# வார்ப்புரு:Navbox visibility/doc



## Usage
Place this template on templates that directly or indirectly use the <code>navbox</code> attribute, so that editors will know that many readers will not be able to see the template.  

## Update
See https://analytics.wikimedia.org/dashboards/vital-signs/#projects=enwiki/metrics=Pageviews if you want to update the numbers (try smoothing the curve by averaging over the last 90 days).  

Numbers can also be updated from pageviews. To update the number, get the (total) value in PageViews on the (should be in the realm of 20 billion). Then set the Platform on the for Mobile web (click "Break down by Site"). Get the total. Do the same for Mobile app. Then do the basic addition/division.  

Some ad blockers (uBlock origin particularly) will catch the words 'pageview' and 'piwik' in resources loaded to display the graphs. Disable the adblocker for the website in question.
# மூல வைகை ஆறு

**மூல வைகை ஆறு**, இந்தியாவின் தமிழ்நாட்டின் தேனி மாவட்டம், ஆண்டிப்பட்டி வட்டம், கடமலை-மயிலாடும் பாறை ஊராட்சி ஒன்றியத்தில் உள்ள மேற்குத் தொடர்ச்சி மலையில் அமைந்த வருசநாடு, மேகமலை, வாலிப்பாறை, வெள்ளிமலை, அரசரடி ஆகிய மலைப்பகுதிகளில் மழைக்காலங்களில் உருவாகும் நீரோடைகள் ஒன்றிணைந்து மூல வைகை ஆறாக வருசநாடு, மயிலாடும்பாறை, கடமலைக்குண்டு, வாலிப்பாறை, முருக்கோடை, தும்மக்குண்டு, துரைச்சாமிபுரம், கண்டமனுார், அம்மச்சியாபுரம், குன்னூர் வழியாக பாய்ந்து வைகை அணையில் சேர்கிறது.  

## இதனையும் காண்க
- தமிழக ஆறுகளின் பட்டியல்
# நந்தவனம்

நந்தவனத்தின் ஒரு பகுதி|]]  
**நந்தவனம்** (*Nandhavanam*) என்பது பழங்கால சிவன், திருமால், முருகன் கோயில்களில் காணப்படும் ஒரு தோட்டம் ஆகும். நந்தவனத்தில் பொதுவாக வாசனைமிகு பூச்செடிகள் மட்டுமல்லாது இயல் மரங்கள், மூலிகைச் செடிகள் போன்றவையும் கொண்டதாக இருக்கும். அர்ச்சனை செய்வதற்கு, திருமால் கோயில்களின் நந்தவனத்தில் கூடுதலாக துளசிச் செடிகளும், சிவபெருமான் கோயில்களில் கூடுதலாக வில்வ மரங்களும் வளர்க்கப்படும். கோயில் தலமரத்தை நந்தவனத்தில் வைத்து வளர்க்கும் வழக்கம் இருந்துள்ளது. நந்தவனத்தில் இருக்கும் புன்னை, இலுப்பை போன்ற மரங்களில் இருந்து கிடைக்கும் விதைகளைக் கொண்டு எண்ணை எடுக்கபட்டு கோயிலில் விளக்கு எரிக்கப் பயன்படுத்தபட்டன. நந்தவனத்தைப் பராமரிக்கவும், நந்தவனத்தில் கிடைக்கும் பூக்களைக் கொய்து, இறைவனுக்கு மாலையாக தொடுப்பதற்கும் *நந்தவனக் குடி*, பண்டாரம் ஆகிய சமூகத்தவர்களின் கடமையாக இருந்தது.  

பழமையான கோயில்களில் கல்லால் செதுக்கபட்ட பூப்பலகை இருக்கும். நந்தனவனத்தில் கொய்யப்படும் பூக்கள் பூப்பலகையில் கொட்டி, அதைச் சுற்றி அமர்ந்து பூத்தொடுப்பர். கோயில் நந்தவனம் அமைக்க நிலத்தை தானமாக அளித்தற்கு கல்வெட்டுகள்க் குறிப்புகள் உள்ளன. ஒரு பகுதியில் காணப்படும் இயல் தாவரங்களின் பாதுகாப்பகமாக நந்தவனங்கள் இருந்துள்ளன. தெய்வங்களின் பெயரோடு அந்த மரங்களின் பெரரை இணைத்து வேணுவன நாதர், கடம்பவன நாதர், புன்னைவன நாதர், தில்லைக் கூத்தர் என்று அழைக்கும் வழக்கம் உள்ளது.  

## புகழ்பெற்ற நந்தவனங்கள்

தாமிரபரணி ஆற்றங்கரையில் அமைந்துள்ள திருப்புடைமருதூர் நாறும்பூநாதர் கோயில் பழமையான நந்தவனத்தில் நூற்றுக்கணக்கான சங்குவளை நாரைகள், கூழைக்கடாக்கள், கொக்குகள் போன்ற பல பறவை இனங்கள் கூடுகட்டி இனப்பெருக்கம் செய்கின்றன. அதுமட்டுமல்லாது ஆயிரக்கணக்கான பழந்திண்ணி வௌவால்கள் இந்த மரங்களில் தங்குகின்றன. இந்த நந்நவனம் 2002 ஆம் ஆண்டு பறவைகள் காப்பகமாக அறிவிக்கபட்டது.  

## இதனையும் காண்க
- பூந்தோட்டம்
- பூங்கா
# வார்ப்புரு:Language templates/styles.css

.language-templates {  
width: ;  
-spacing: 0;  
: #abd5f5 solid;  
color: var(--color-base, #000);  
padding: ;  
}  

.language-templates .sidebar-title {  
background: #d0e5f5;  
color: #000;  
}  

.language-templates .sidebar-heading {  
background: #f1f5fc;  
color: #000;  
}  

.language-templates .sidebar-content {  
padding: 0.25em;  
}  

.language-templates .sidebar-navbar {  
padding: 0 ;  
}
# வார்ப்புரு:Param value/doc



Provides a lightly bordered box to highlight param values on pages. Especially useful in cases where values may have leading or trailing blanks, or multiple embedded blanks.  

## Usage

## Parameters

There is one required positional parameter for the value, and four optional params: three for styling the display, and one replacement parameter for dealing with how to render a blank space:  

: the value to be highlighted; required (no default)  
: may be used to set attributes. default: . Alias: .  
: may be used to set background-color. default: . Alias: .  
: may be used to set any CSS style attributes, with one or more semicolon-separated pairs. default:.  
: may be used to make spaces visible. Alias: . See #Making spaces visible below.  

**Note on special characters:** if the value to be highlighted contains an equal sign, it must be escaped: use <code></code> instead of a bare equal sign character.  

## Examples

- <code></code> yields:
- <code></code> yields:
- <code></code> yields:
- <code></code> yields:
- <code></code> yields:
- <code></code> yields:
- <code></code> yields:

## Making spaces visible

You may make space characters visible by replacing them with any character you choose using param . Here are some characters that have been historically used for this purpose. In these examples, there are two spaces between *one* and *two*:  
- Space symbol(U+2420 = ␠ ) : <code></code> ⟶
- Blank symbol(U+2422 = ␢ ) : <code></code> ⟶
  - Blank symbol (smaller: <small>␢</small>) : <code></code> ⟶
- Middot(U+00B7 = &middot; ) : <code></code> ⟶
- Underbracket(U+23B5 = ⎵ ) : <code></code> ⟶
- White rectangle(U+25AF = ▯ ) : <code></code> ⟶
- Undertie(U+203F = ‿ ) : <code></code> ⟶
# Module:Lang/data/iana suppressed scripts

-- File-Date: 2025-01-21  
return {  
["Arab"] = {"ar", "fa", "ps", "ur"},  
["Armn"] = {"hy"},  
["Beng"] = {"as", "bn"},  
["Blis"] = {"zbl"},  
["Cyrl"] = {"ab", "be", "bg", "kk", "mk", "ru", "uk"},  
["Deva"] = {"hi", "mr", "ne", "kok", "mai"},  
["Ethi"] = {"am", "ti"},  
["Geor"] = {"ka"},  
["Grek"] = {"el"},  
["Gujr"] = {"gu"},  
["Guru"] = {"pa"},  
["Hebr"] = {"he", "iw", "yi"},  
["Jpan"] = {"ja"},  
["Khmr"] = {"km"},  
["Knda"] = {"kn"},  
["Kore"] = {"ko"},  
["Laoo"] = {"lo"},  
["Latn"] = {"af", "ay", "bs", "ca", "ch", "cs", "cy", "da", "de", "en", "eo",  
"es", "et", "eu", "fi", "fj", "fo", "fr", "fy", "ga", "gl", "gn",  
"gv", "hr", "ht", "hu", "id", "in", "is", "it", "kl", "la", "lb",  
"ln", "lt", "lv", "mg", "mh", "mo", "ms", "mt", "na", "nb", "nd",  
"nl", "nn", "no", "nr", "ny", "om", "pl", "pt", "qu", "rm", "rn",  
"ro", "rw", "sg", "sk", "sl", "sm", "so", "sq", "ss", "st", "sv",  
"sw", "tl", "tn", "to", "tr", "ts", "ve", "vi", "xh", "zu", "dsb",  
"frr", "frs", "gsw", "hsb", "men", "nds", "niu", "nso", "tem", "tkl", "tmh",  
"tpi", "tvl"},  
["Mlym"] = {"ml"},  
["Mymr"] = {"my"},  
["Nkoo"] = {"nqo"},  
["Orya"] = {"or"},  
["Sinh"] = {"si"},  
["Taml"] = {"ta"},  
["Telu"] = {"te"},  
["Thaa"] = {"dv"},  
["Thai"] = {"th"},  
["Tibt"] = {"dz"}  
}
# சிங்கராஜா


**சிங்கராஜா** (ஆங்கிலம்: *Singaraja*; இந்தோனேசியம்: *Singaraja*; பாலினியம்: *ᬲᬶᬗᬭᬚ*) என்பது இந்தோனேசியா, வடக்கு பாலியில் உள்ள ஒரு துறைமுக நகரமாகும். இந்தப் பெயர் சமசுகிருதம் *Singha; Raja*; என்பதற்கான இந்தோனேசியப் பெயராகும்.  

இது லோவினா கடற்கரைக்கு கிழக்கே அமைந்துள்ளது. இது புலேலெங் மாவட்டத்தின் மையமாக உள்ளது. இதன் பரப்பளவு 46.94 கிமீ²; மற்றும் 2022-ஆம் ஆண்டில் 153,930 மக்கள் தொகையைக் கொண்டது. இது பாலி தீவின் இரண்டாவது பெரிய நகரமாகும்.  

சிங்கராஜா நகரம், நெல் மற்றும் காப்பி உற்பத்திப் பொருட்களின் வணிக மையமாக விளங்குகிறது. இங்கு உற்பத்தியாகும் பொருட்கள் அருகிலுள்ள ஜாவாவிற்கு ஏற்றுமதி செய்யப்படுகிறது. கைவினைப் பொருட்களில் மணற்கல் செதுக்குதல்; நெசவு; கூடை, தொப்பி, பை மற்றும் விசிறி தயாரித்தல்; மற்றும் தோல் வேலைப்பாடு ஆகியவை அடங்கும்.  

## பொது

1849 முதல் 1960 வரை பாலி மற்றும் சிறு சுண்டா தீவுகளுக்கு இடச்சு குடியேற்றவியத்தின் தலைநகரமாக சிங்கராஜா இருந்தது. தெற்கில் புக்கிட் தீபகற்பம் வளர்ச்சி பெறும் வரையில் இந்த நகரம் ஒரு நிர்வாக மையமாகவும், பயணிகள் பெரும்பாலோர் வருகை தரும் துறைமுகமாகவும் இருந்தது.  

இரண்டாம் உலகப் போரின் போது சப்பானியர்களின் நிர்வாக மையமாகவும் சிங்கராஜா இருந்தது. இந்த நகரத்தில் கெடோங் கீர்த்தியா என்ற வரலாற்று நூலகம் உள்ளது. இதில் சுமார் 3,000 பாலினிய கையெழுத்துப் பிரதிகள் உள்ளன.  

சிங்கராஜாவிலிருந்து கிழக்கே 4 மைல் [7 கிமீ] தொலைவில் உள்ள சாங்சிட், தென்கிழக்கே சர்வான், கிழக்கே யே சானி ஆகிய இடங்கள் பழைய இந்து கோயில்களின் தளங்களாகும்.  

## காலநிலை

சிங்கராஜாவில் வெப்பமண்டல சவன்னா காலநிலை (Aw) உள்ளது, சூன் முதல் அக்டோபர் வரை மழைப்பொழிவு குறைவாகவோ அல்லது இல்லாமலோ இருக்கு. திசம்பர் முதல் மார்ச் வரை கனமழை பெய்யும். ஏப்ரல், மே மற்றும் நவம்பர் மாதங்களில் மிதமான மழை பெய்யும்.
# Module:Lang/data/iana languages/doc



This module contains data taken directly from a local copy of an IANA language-subtag-registry file.  

The table in this module was created using the awb script at IANA subtag registry file update or by Module:Lang/data/iana languages/make. There should be no need to hand edit this table, so please do not do so except to reflect changes that are actually present in the source (in which case it is probably better to re-run one of the tools on a new data file).  

The data in this table come from records that are not 'Deprecated', do not have a 'Preferred-Value', and are not 'Private use'.  

<includeonly></includeonly><noinclude>  

</noinclude>
# கெய்ல்லவுயிட்டு



**கெய்ல்லவுயிட்டு** (*Keilhauite*) என்பது என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இட்ரோதைட்டனைட்டு என்ற பெயராலும் இக்கனிமம் அறியப்படுகிறது.  

பழுப்புக் கருப்பு நிறத்தில் உள்ள ஒரு வகை கனிம தைட்டனைட்டு என்று இது வகைப்படுத்தப்படுகிறது. வடிவத்தில் தைட்டனைட்டுடன் தொடர்பு கொண்டுள்ளது. முக்கியமாக சிலிக்கான் டை ஆக்சைடு, தைட்டானியம் டை ஆக்சைடு, கால்சியம் ஆக்சைடு மற்றும் இட்ரியம் ஆக்சைடு ஆகிய கனிமங்களுடன் கலந்துள்ளது. கெய்ல்லவுயிட்டு 1841 ஆம் ஆண்டில் கண்டுபிடிக்கப்பட்டு விவரிக்கப்பட்டது. நார்வே நாட்டின் புவியியலாளரான பால்டாசர் மத்தியாசு கெய்ல்லாவு (1797–1858) என்பவரின் நினைவாக கெய்ல்லவுயிட்டு எனப் பெயரிடப்பட்டது. இக்கனிமத்தில் 10 சதவீதம் வரை கால்சியம் பதிலீடு செய்யப்படுகிறது.
# பெல்ட்சுபாதாய்டு

**பெல்ட்சுபாதாய்டுகள்** (*Feldspathoid*) என்பவை டெக்டோசிலிகேட்டு தாதுக்களின் ஒரு குழுவாகும். இவை பெல்ட்சுபார் கனிமங்களை ஒத்திருக்கின்றன. ஆனால் வேறுபட்ட அமைப்பும் மிகக் குறைந்த சிலிக்கா உள்ளடக்கத்தையும் கொண்டுள்ளன. அரிதான மற்றும் அசாதாரண வகை பற்றவைக்கப்பட்ட அக்னிப் பாறைகளில் இவை காணப்படுகின்றன. மேலும் இவை பொதுவாக முதன்மை குவார்ட்சு கொண்ட பாறைகளில் காணப்படுவதில்லை. பெல்ட்சுபாதாய்டுகளும் குவார்ட்சு தாங்கும் பாறைகளும் ஒன்றாகக் காணப்படும். குறிப்பிடத்தக்க ஒரு விதிவிலக்கு ரெட் இல் சியேனைட்டு எனப்படும் அக்னிப்பாறை ஆகும்.  

பெல்ட்சுபாதாய்டுகள் என்ற சொல்லின் சுருக்கமான பாய்டு, 60% வரை மாதிரி பெல்ட்சுபாதாய்டுகள் தாதுக்களைக் கொண்ட எந்தவொரு பற்றவைப்புப் பாறைக்கும் பயன்படுத்தப்படுகிறது. எடுத்துக்காட்டாக, குறிப்பிடத்தக்க நெஃபலின் உள்ள சியேனைட்டை நெஃபலின்-தாங்கி சியேனைட்டு அல்லது நெஃபலின் சியேனைட்டு என்று அழைக்கலாம். நெஃபலின் என்ற சொல் எந்த பாய்டு கனிமத்தாலும் மாற்றப்படலாம். இத்தகைய சொற்களஞ்சியம் சிட்ரெக்கீசன் அக்னிப் பாறைகள் வகைப்பாட்டில் பயன்படுத்தப்படுகிறது.  

## பெல்ட்சுபாதாய்டு கனிமங்கள்
- ஆப்காணைட்டு - பெல்ட்சுபாதாய்டு குழுவில் உள்ள டெக்டோசிலிகேட்டு கனிமம்
- அனல்சிம் - சியோலைட்டு கனிமம்
- கங்கிரினைட்டு - கங்கிரினைட்டு கனிமம்
- கால்சிலைட்டு - பளபளப்பான வெள்ளை முதல் சாம்பல் நிற பெல்ட்சுபாதாய்டு கனிமம்
- இலியூசைட்டு - பொட்டாசிய அலுமினிய பெல்ட்சுபாதாய்டு கனிமம்
- நெப்லைன் - சிலிக்கா குறைநிறைவுறா அலுமினோசிலிக்கேட்டு கனிமம்
- சோடாலைட்டு குழு
  - அவுயன் - சோடாலைட்டு குழுவிலுள்ள அரிய பெல்ட்சுபாதாய்டு கனிமம்
  - இலாசுரைட்டு - அலுமினோ-சிலிகேட்டு தாது, இதன் நீல நிறம் தாமிரத்தால் அல்ல, சல்பைடு இனத்தால் ஏற்படுகிறது.
  - நோசியன் - பெல்ட்சுபாதாய்டு குழு கனிமம்
  - சோடாலைட்டு - நீல டெக்டோசிலிக்கேட்டு வகை கனிமம்
  - தக்துபைட்டு - சோடாலைட்டு குழுவிலுள்ள பெல்ட்சுபாதாய்டு கனிமம்
# பாகேஷ்வர் தாம் பாலாஜி கோயில்



**பாகேசுவர் தாம் பாலாஜி கோயில்** (Bageshwar Dham Balaji Temple) என்பது இந்தியாவின் மத்தியப் பிரதேச மாநிலம் சத்தர்பூர் மாவட்டத்தில் அமைந்துள்ள அனுமானுக்கு அர்ப்பணிக்கப்பட்ட ஓர் இந்து கோயிலாகும்.  

## அமைவிடம்
மத்தியப் பிரதேச மாநிலத்தின் சத்தர்பூர் மாவட்டத்தில் உள்ள கச்சூராகோ பன்னா சாலையில் சத்தர்பூரிலிருந்து 25 கி.மீ தொலைவில் உள்ள கதா கிராமத்தில் இக்கோயில் அமைந்துள்ளது.
# குட் பேட் அக்லி


***குட் பேட் அக்லி*** (*Good Bad Ugly*) ஓர் அதிரடித் தமிழ்த் திரைப்படமாகும். ஆதிக் ரவிச்சந்திரன் இயக்கத்தில் அஜித் குமார், திரிஷா கிருஷ்ணன், பிரபு, பிரசன்னா, அர்ஜூன் தாஸ், சுனில் வர்மா, யோகி பாபு, சைன் டாம் சாக்கோ உள்ளிட்ட பலர் நடித்துள்ளனர். இப்படம் 2023-ஆம் ஆண்டு அறிவிக்கப்பட்டு, 10 ஏப்ரல் 2025 அன்று வெளியானது.  

## நடிகர்கள்
- அஜித் குமார் - ஏகே
- திரிஷா கிருஷ்ணன் - இரம்யா
- பிரபு
- பிரசன்னா
- அர்ஜூன் தாஸ்
- சுனில் வர்மா
- இராகுல் தேவ்
- யோகி பாபு
- சைன் டாம் சாக்கோ
- இரகு இராம்

## இசை
ஜி. வி. பிரகாஷ் குமார் இப்படத்திற்கு இசையமைத்திருந்தார். இவர் ஆதிக் உடன் பணியாற்றும் மூன்றாவது படம் ஆகும். இதற்கு முன்னர் ஆதிக் உடன் திரிஷா இல்லனா நயன்தாரா, மார்க் ஆண்டனி திரைப்படங்களில் பணியாற்றினார். அஜித் குமாருக்கு கிரீடம் படத்திற்கு பிறகு ஜி. வி. பிரகாஷ் குமார் இசையமைக்கும் இரண்டாவது படமாகும். முதலில் இப்படத்திற்கு தேவி ஸ்ரீ பிரசாத் இசையமைப்பதாக இருந்தது.  

"ஓஜி சம்பவம்" என்ற ஒற்றைப் பாடல் 18 மார்ச்சு 2025 அன்று வெளியானது.  

## தயாரிப்பு
"நம்மில் அனைவருக்குள்ளும் நல்லது, கெட்டது, அசிங்கமானது என மூன்று வகை குணங்கள் உள்ளன. அவை மூன்றும் வெளிவர சமயம் பார்த்துக் காத்திருக்கும். எந்த நேரம், எப்படி வெளிவரும் என்பதுதான் முக்கியம். அதுதான் இந்தப் படம்," என்று இப்படத்தைப்பற்றி இயக்குநர் ஆதிக் கூறினார். "இந்த உலகம் ‘குட்’டாக இருக்கும்போது நாமும் ‘குட்’டாக இருக்கலாம். உலகம் ‘பேட்’ ஆக இருந்தால் நாம் ‘அக்லி’ ஆகத்தான் இருக்க வேண்டியிருக்கும். இதுதான் இப்படத்தின் கதைக்கரு. இதை வைத்துத்தான் கதை பயணமாகிறது" என்றும் தெரிவித்தார்  

*மைத்ரி மூவி மேக்கர்ஸ்* தயாரிப்பு நிறுவத்தின் முதல் தமிழ்த் திரைப்படமாகும். இவர்கள் பொதுவாக நிறைய தெலுங்கு மொழி படங்களைத் தயாரிப்பவர்கள். இப்படத்தின் தலைப்பை பரிந்துரை செய்தது அஜித் தான் என்று ஆதிக் தெரிவித்தார்.  

இப்படத்தின் தயாரிப்பு செலவு என்றும், அஜித்தின் ஊதியம் என்றும் கூறப்படுகிறது.
# இரவாடிப் பறவைகள் பட்டியல்

இரவில் சுறுசுறுப்பாகச் செயல்படும் பறவைகள் இரவாடிப் பறவைகள் எனப்படும். ஆந்தைகள், நைட்ஹாக்குகள் போன்ற இரவாடிப் பறவைகள் பெரும்பாலும் இரவுப் பயணத்தையே மேற்கோள்கின்றன. மற்றவை இடம்பெயர்வு போன்ற குறிப்பிட்ட பணிகளை மட்டும் இரவில் செய்கின்றன.  

- வடக்குத் தீவு பழுப்பு கிவி, *Apteryx mantelli*
- நீண்ட காது ஆந்தை, *Asio otus*
- பழுப்பு தவளை வாயன், *Podargus strigoides*
- இராப்பாடி
- பக்கி
# வீர தீர சூரன்



**வீர தீர சூரன்:பகுதி 2** என்பது 2025ஆம் ஆண்டு வெளிவந்த அதிரடி தமிழ்த் திரைப்படம் ஆகும். எஸ். யு. அருண்குமார் இயக்கத்தில் விக்ரம், எஸ். ஜே. சூர்யா உள்ளிட்ட பலர் இத்திரைப்படத்தில் நடித்துள்ளனர்.  

## கதை

காவலர் அருணகிரி முன்பகை காரணமாக ரவி, அவரது மகன் கண்ணன் ஆகிய இருவரையும் கைது செய்து கொல்ல முயல்கிறார். ரவி தன்னுடைய நம்பிக்கைக்குப் பாத்திரமான காளியிடம் உதவி கேட்கிறார். ஆனால், காளியோ குற்றச் செயல்களில் ஈடுபடுவதில் இருந்து விலகி, குடும்பத்துடன் மளிகைக் கடை நடத்தி வருகிறார். காவலர் அருணகிரி, ரவி, கண்ணன் ஆகிய மூவரிடம் இருந்து காளி எப்படித் தன் குடும்பத்தைக் காக்கிறார் என்பதே கதை.  

## நடிகர்கள்
- விக்ரம் - காளி
- எஸ். ஜே. சூர்யா - காவலர் அருணகிரி
- சூரஜ் வெஞ்சரமூடு - கண்ணன்
- துஷாரா விஜயன் - கலைவாணி, காளியின் மனைவி

## இசை

இப்படத்திற்கு ஜி. வி. பிரகாஷ் குமார் இசையமைத்துள்ளார். இது விக்ரமுடன் ஜி. வி பிரகாசு குமார் இணைந்து பணியாற்றும் நான்காவது படம் ஆகும்.  

## தயாரிப்பு
பொதுவாக, ஒரு திரைப்படத்தின் முதல் பாகம் வந்த பின்புதான் இரண்டாம் பாகம் வெளியாகும். ஆனால், தமிழில் முதல் முறையாக இத்திரைப்படத்தின் இரண்டாம் பாகம் முதலில் வெளியாகிறது.  

## வரவேற்பு
இந்து தமிழ் திசை நாளிதழ் இப்படத்திற்கு விமர்சனம் எழுதும் பொழுது, "அப்பட்டமான லாஜிக் மீறல்கள், சில குறைகள் இருந்தாலும் இந்தப் படத்தை எந்தவித சலிப்பும் ஏற்படாத வகையில் இறுதி வரை ரசிக்கமுடிகிறது" என்று எழுதினர். தினமணி நாளிதழ் இப்படத்திற்கு 3.5/5 மதிப்பெண்கள் அளித்து, "சினிமாவாக பார்க்கும்போது சில குறைகள் தெரிந்தாலும், கமெர்ஷியல் ஹீரோவுக்கான படமாக பார்க்கும்போது விருவிருப்புக்குக் குறையில்லாமல் வேகமாக நகர்ந்து முடியும் இந்தத் திரைப்படத்தைக் கண்டிப்பாக திரையில் கண்டு களிக்கலாம்" என்று எழுதினர். ஆனந்த விகடன் வார இதழில் வந்த விமர்சனத்தில் "இரண்டாம் பாதி திரைக்கதை தடுமாறினாலும் ‘மதுரை வீரனாக' எழுந்து நிற்கிறான் 'வீர தீர சூரன்!'" என்று எழுதி மதிப்பெண்களை வழங்கினர்.
# விக்கிப்பீடியா:முதற்பக்கக் கட்டுரைகள்/மார்ச்சு 2, 2025

<div id="mp-tfa-img">  

</div>  
**ஈழப்போரில் கிழக்குப் போர்முனை** என்பது இலங்கையின் கிழக்கு மாகாணத்தில் கிழக்கு திருக்கோணமலை மாவட்டத்தில் நெல்வயல்களுக்கான நீர் விநியோகத்தை புலிகள் துண்டித்ததைக் காரணமாக கொண்டு 2006, யூலை, 21 அன்று மோதலாக துவங்கியது. ஏறக்குறைய ஓராண்டு சண்டைக்குப் பிறகு, 2007, யூலை, 11 குடும்பிமலையை (பரோனின் தொப்பி) கைப்பற்றிய பின்னர் கிழக்கு மாகாணத்தின் முழு கட்டுப்பாடும் தங்கள் வசம் வந்துள்ளதாக இலங்கை அரசாங்கம் அறிவித்தது. இச்சமயத்தில் சம்பூர், வாகரை, கஞ்சிகுடிச்சாறு, கொக்கடிச்சுளாய், குடும்பிமலை ஆகிய இடங்களில் பெரும் போர்கள் நடந்தன. இராணுவம் மற்றும் பொதுமக்கள் இறப்புகள் இருபுறமும் ஒப்பீட்டளவில் குறைவாக இருந்தன. **மேலும்...**  
---
<div id="mp-tfa-img">  

</div>  
**அமெரிக்க ஐக்கிய நாடுகள்** அல்லது **அமெரிக்கா** என்பது முதன்மையாக வட அமெரிக்கக் கண்டத்தில் அமைந்துள்ள ஒரு நாடு ஆகும். இது 50 மாநிலங்களையும், ஒரு கூட்டமைப்பு மாவட்டத்தையும், ஐந்து முதன்மையான ஒன்றிணைக்கப்படாத நிலப்பரப்புகளையும் மற்றும் ஒன்பது சிறிய வெளிப்புறத் தீவுகளையும் உள்ளடக்கியுள்ளது. தொல்குடி அமெரிக்கர்களுக்காக ஒதுக்கப்பட்ட 326 பகுதிகளையும் இது உள்ளடக்கியுள்ளது. நிலப்பரப்பளவு மற்றும் மொத்தப் பரப்பளவு ஆகிய இரு அளவுகளின் அடிப்படையிலும் அமெரிக்காவானது உலகின் மூன்றாவது மிகப் பெரிய நாடாகத் திகழ்கிறது. **மேலும்...**
# சிவடி சட்டமன்றத் தொகுதி


**சிவடி சட்டமன்றத் தொகுதி** (Shivadi Assembly constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தெற்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை மாவட்டத்தில் அமைந்துள்ளது.  

## சட்டமன்ற உறுப்பினர்கள்
| 1978 | தேவிதாசு காம்ப்ளே | சுயேச்சை |
| --- | --- | --- |
| 1980 | பௌராவ் பாட்டீல் | இந்திய தேசிய காங்கிரசு </br> |
| 1985 | தாது அட்யல்கர் | சுயேச்சை |
| 1990 | தத்தா ரானே | பாரதிய ஜனதா கட்சி</br> |
| 1995 |  |  |
| 1999 | சச்சின் அகிர் | தேசியவாத காங்கிரசு கட்சி </br> |
| 2004 |  |  |
| colspan=4 align=<small>*முக்கிய எல்லை மாற்றங்கள்*</small> |  |  |
| 2009 | பாலா நந்த்கோன்கர் | மகாராட்டிரா நவநிர்மாண் சேனா</br> |
| 2014 | அசய் சவுத்ரி | சிவ சேனா</br> |
| 2019 |  |  |
| 2024 | சிவ சேனா (உத்தவ் பாலசாகேப் தாக்கரே) |  |

## தேர்தல் முடிவுகள்
### 2024
# உமா இராமகிருட்டிணன்



**உமா இராமகிருட்டிணன்** (*Uma Ramakrishnan*) இந்திய மூலக்கூறு சூழலியல் நிபுணரும் பெங்களூரில் உள்ள தேசிய உயிரியல் அறிவியல் மையத்தில் பேராசிரியராகவும் உள்ளார். இந்திய துணைக் கண்டத்தில் உள்ள பாலூட்டிகளின் மக்கள்தொகை மரபியல், பரிணாம வரலாற்றில் இவரது ஆராய்ச்சி கவனம் செலுத்துகிறது. இதில் இந்தியாவின் புலிகளைக் காக்கும் பணியும் அடங்கும். சூலை 2019 இல், இவர் இந்திய தேசிய அறிவியல் கழகத்தின் உறுப்பினராகத் தேர்ந்தெடுக்கப்பட்டார்.  

## கல்வி
உமா இராமகிருட்டிணன் இயற்பியல், வேதியியல் மற்றும் கணிதத்தில் இளநிலை அறிவியல் பட்டமும், உயிரி தொழில்நுட்பத்தில் முதுநிலைப் பட்டமும் பெற்றுள்ளார். பின்னர் இவர் சான் டியாகோவின் கலிபோர்னியா பல்கலைக்கழகத்தில் முனைவர் பட்டம் பெற்றார். இதைத் தொடர்ந்து இசுட்டான்போர்டு பல்கலைக்கழகத்தில் முனைவர் பட்ட மேலாய்வினை மேற்கொண்டார்.  

## ஆராய்ச்சியும் பணியும்
உமா இராமகிருஷ்ணன் 2005-இல் உதவிப் பேராசிரியராக தேசிய உயிரியல் அறிவியல் மையத்தில் சேர்ந்தார். புலிகளின் மல மாதிரிகள் மூலம் மக்கள்தொகை கண்காணிப்பு, நிலப்பரப்பு/மக்கள் தொகை மரபியல் ஆகியவற்றை நடத்துவதற்கான முறைகளை இவரது ஆய்வகம் உருவாக்கியது. இராமகிருட்டிணன் புலி நிபுணரும் இந்திய வனவிலங்கு பாதுகாப்பு சங்கத்தின் முன்னாள் இயக்குநருமான உல்லாஸ் காரந்த்துடன் பணியாற்றியுள்ளார். காரந்துடன் சேர்ந்து, இராமகிருட்டிணனின் ஆய்வகம் பந்திப்பூர் தேசியப் பூங்காவில் புலிகளின் எண்ணிக்கையை மதிப்பிடுவதற்கு மரபணு மாதிரியைப் பயன்படுத்தியது.  

## விருதுகளும் கௌரவங்களும்
உமா பல்வேறு விருதுகளைப் பெற்றுள்ளார். குறிப்பாக இராமானுசன் ஆய்வு நிதியினை இவருக்கு இந்திய அரசின் அறிவியல் மற்றும் தொழில்நுட்பத் துறை 2010-இல் வழங்கியது  
சிகாகோவின் கள அருங்காட்சியகத்தால் பார்க்கர்/சென்ட்ரி விருதும் இவருக்கு வழங்கப்பட்டுள்ளது
# விக்கிப்பீடியா:இன்றைய சிறப்புப் படம்/2025

__NOTOC__  
; திசம்பர் 27, 2025  

---
; அக்டோபர் 6, 2025  

---
; செப்டம்பர் 13, 2025  

---
; ஆகத்து 28, 2025  

---
; ஆகத்து 14, 2025  

---
; சூன் 22, 2025  

---
; ஏப்பிரல் 29, 2025  

---
; ஏப்பிரல் 18, 2025  

---
; மார்ச்சு 2, 2025
# இந்த் மஸ்தூர் சபா



**இந்த் மஸ்தூர் சபா** அல்லது **இந்தியத் தொழிலாளர் சபை** (*Hind Mazdoor Sabha*) (சுருக்கமாக:**HMS**), இந்தியாவின் சோசலிசத் தலைவர்கள் 1948ஆம் ஆண்டில் நிறுவப்பட்ட தொழிலாளர் சங்கம் ஆகும். இது பன்னாட்டு தொழிலாளர் சங்கத்தின் கூட்டமைப்பில் இணைந்துள்ளது. இந்தியா முழுவதும் இந்த் மஸ்தூர் சபாவில் 3.3 மில்லியனுக்கும் மேற்பட்ட தொழிலாளர்கள் உறுப்பினர்களாக உள்ளனர்.  
## வரலாறு
இந்தியாவின் சோசலிசவாதிகள், அனைத்திந்திய பார்வார்டு பிளாக்கு உறுப்பினர்கள் மற்றும் தனிப்பட்ட தொழிற்சங்கவாதிகள் ஒன்றிணைந்து 29 டிசம்பர் 1948 அன்று மேற்கு வங்காளம் மாநிலத்தின் ஹவுரா நகரத்தில் இந்த் மஸ்தூர் சபா எனும் தொழிற்சங்கம் நிறுவப்பட்டது. இதன் நிறுவனத் தலைவர்கள் அசோக் மேத்தா, பஸ்வான் சிங், ஆர். எஸ். ரூய்கர், மணிபென் கரா, சிவநாத் பானர்ஜி, ஆர். ஏ.கேட்ஜிகர், டி. எஸ். இராமானுஜம், வி. எஸ். மாத்தூர் மற்றும் ஜி. ஜி. மேத்தா ஆவார். இந்த் மஸ்தூர் சபாவின் முதல் தலைவராக ஆர். எஸ்.. ரூய்கரும், பொதுச்செயலராக அசோக் மேத்தாவும் தேர்ந்தெடுக்கப்பட்டனர். இந்தியப் பொதுவுடமைக் கட்சியினர் பெரும்பான்மையாக உள்ள அனைத்திந்திய தொழிற்சங்க காங்கிரசிலிருந்து (AITUC) விலகிய எம். என். ராய் போன்ற தொழிற்சங்கத் தலைவர்களை இந்த் மஸ்தூர் சபா தன்னுள் இணைத்துக் கொண்டது.மார்ச், 1949ல் இந்த் மஸ்துர் சபா தொழிற்சங்கத்தில் 180 தொழிற்சங்கங்கள், 6,18,802 உறுப்பினர்களுடன் செயல்பட்டது.  
தற்போது இதன் தலைவராக சி. ஏ. இராஜாசிறீதர் மற்றும் பொதுச்செயலளராக ஹர்பஜன் சிங் உள்ளனர்.  

## உறுப்பினர் சேர்க்கை
இந்திய அரசின் தொழிலாளர் அமைச்சகத்தின் புள்ளிவிவரப்படி, 2002ஆம் ஆண்டில் இந்த் மஸ்தூர் சபா 33,42,213 உறுப்பினர்களை கொண்டிருந்தது. (இது இந்தியாவின் தொழிற்சங்க உறுப்பினர்களில் 13% ஆகும்)  

1.4 மில்லியன் உறுப்பினர்கள் கொண்ட *அனைத்திந்திய இரயில்வே தொழிலாளர்கள் கூட்டமைப்பு* (All India Railwaymen's Federation) இந்த் மஸ்தூர் சபாவில் இணைந்துள்ளது. *அனைத்திந்திய துறைமுகத் தொழிலாளர்கள் கூட்டமைப்பு* (All India Port and Dock Workers Federation), இந்த் மஸ்தூர் சபாவுடன் இணைப்பு பெற்றுள்ளது.  

## பன்னாட்டு இணைப்பு
1949ல் இந்த் மஸ்தூர் சபா, சர்வதேச தொழிற்சங்கங்களின் கூட்டமைப்பில் (International Confederation of Free Trade Unions) நிறுவன உறுப்பினராக இணைந்துள்ளது. தற்போது இந்த் மஸ்தூர் சபா, பன்னாட்டு தொழிற்சங்கங்களில் கூட்டமைப்பில் (International Trade Union Federation) இணைப்பு பெற்றுள்ளது.
# பைகுல்லா சட்டமன்றத் தொகுதி


**பைகுல்லா சட்டமன்றத் தொகுதி** (Byculla Assembly Constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தெற்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை மாவட்டத்தில் அமைந்துள்ளது 10 சட்டமன்றத் தொகுதிகளில் ஒன்றாகும். பைகுல்லா சட்டமன்றத் தொகுதியின் எண்ணானது 184 ஆகும். 2009 ஆம் ஆண்டின் கணக்கெடுப்பின்படி மொத்த வாக்காளர்களின் எண்ணிக்கை 271,507 ஆகும். இதில் ஆண்கள் 153,641 மற்றும் பெண்கள் 117,866 ஆகும்.  

## சட்டமன்ற உறுப்பினர்கள்
| 1962 | கமர் நாயர் அகமது | இந்திய தேசிய காங்கிரசு </br> |  |
| --- | --- | --- | --- |
| 1967 | ஜி.பி.கணச்சார்யா | இந்தியப் பொதுவுடைமைக் கட்சி</br> |  |
| 1972 | வசந்த் ஓசிங் | இந்திய தேசிய காங்கிரசு </br> |  |
| 2009 | மதுகர் சவான் | இந்திய தேசிய காங்கிரசு </br> |  |
| 2014 | வாரிசு பதான் | அனைத்திந்திய மஜ்லிசே இத்திகாதுல் முசுலிமீன் |  |
| 2019 | யாமினி சாதவ் | சிவ சேனா</br> |  |
| 2024 | மனோஜ் சம்சுத்கர் | சிவ சேனா (உத்தவ் பாலசாகேப் தாக்கரே) | } |

## தேர்தல் முடிவுகள்
### 2024
# மலபார் மலை சட்டமன்றத் தொகுதி


**மலபார் மலை சட்டமன்றத் தொகுதி** (Malabar Hill Assembly constituency) என்பது மேற்கத்திய இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தெற்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை மாவட்டத்தில் அமைந்துள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 1978 | பல்வந்த் தேசாய் | ஜனதா கட்சி</br> |
| 1980 | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு </br> |  |
| 1990 |  |  |
| 1995 | மங்கள் பிரபாத் லோதா | பாரதிய ஜனதா கட்சி</br> |
| 1999 |  |  |
| 2004 |  |  |
| 2009 |  |  |
| 2014 |  |  |
| 2019 |  |  |
| 2024 | } |  |

## தேர்தல் முடிவுகள்
### 2024
# அம்பிகா பானர்ச்சி



**அம்பிகா பானர்ச்சி** (*Ambica Banerjee*) இந்தியாவின் 15 ஆவது மக்களவையில் உறுப்பினராக இருந்தார். அவுரா மக்களவைத் தொகுதியில் இருந்து திரிணாமுல் காங்கிரசு வேட்பாளராக தேர்ந்தெடுக்கப்பட்டார்.  

அம்பிகா பானர்ச்சி 1928 ஆம் ஆண்டில் மேற்கு வங்காளத்தின் சிப்பூரில் சிறீ அனில்மோன் பானர்ச்சி மற்றும் சியாமா தேவி தம்பதியருக்கு மகனாகப் பிறந்தார். ஐக்கிய இராச்சியத்தில் உள்ள ஆட்ஃபீல்டு தொழில்நுட்பக் கல்லூரியில் இயந்திர பொறியியலில் பொறியியல் பட்டம் பெற்று ஒர் இயந்திர பொறியாளரானார்.  

2001, 1996, 1991, 1987 மற்றும் 1982 ஆம் ஆண்டுகளில் நடைபெற்ற மாநில சட்டமன்றத் தேர்தல்களில், அம்பிகா பானர்ச்சி அவுரா மத்திய சட்டமன்றத் தொகுதியில் போட்டியிட்டு வெற்றி பெற்றார். அம்பிகா பானர்ச்சி 2013 ஆம் ஆண்டு ஏப்ரல் மாதம் 25 ஆம் தேதியன்று கொல்கத்தாவில் காலமானார்.
# கிராது கோயில்கள்



**கிராது கோயில்கள்** (*Kiradu temples*), மேற்கு இந்தியாவின் இராஜஸ்தான் மாநிலத்தின் தார் பாலைவனத்தில் உள்ள பார்மேர் நகரத்திற்கு அருகில் சிவபெருமான் மற்றும் விஷ்ணுவிற்கு அர்ப்பணிக்கப்பட்ட 5 கோயில்களின் தொகுப்பாகும். இக்கோயில்கள் 11-12ஆம் நூற்றாண்டுகளில் சாளுக்கியர்களின் ஆளுமைக்குட்பட்ட சோலாங்கி வம்ச சிற்றரசுகளால் நிறுவப்பட்டது. தற்போது இக்கோயில்கள் சிதிலமடைந்த நிலையில் உள்ளது.  
## அமைவிடம்
இக்கோயில்கள் பார்மேர் நகரத்திற்கு மேற்கே 39 கிலோ மீட்டர் தொலைவிலும்; ஜெய்சல்மேர் நகரத்திற்கு தெற்கே 172 கிலோ மீட்டர் தொலைவிலும் உள்ளது.  

## கோயில்கள்
தற்போது இக்கோயில்களின் விமானங்கள் மற்றும் மண்டபங்களின் கூரைகள் சிதிலமடைந்துள்ளது. கோயில் தூண்கள் விலங்குகள் மற்றும் மனித சிற்பங்களைக் கொண்டுள்ளது. கோயில் மண்டபங்கள் எண்கோண வடிவில் அமைக்கப்பட்டுள்ளது. இக்கோயில்கள் சாளுக்கிய சோலாங்கிகளின் கட்டிட கலைநயத்திற்கு எடுத்துக்காட்டாக உள்ளது.  

விஷ்ணுவிற்கு அர்ப்பணிக்கப்பட்ட கோயில் மண்டபத் தூண்கள் நன்கு செதுக்கப்பட்டுள்ளது. மூன்று சிவன் கோயில்களின் கருவறைகள் சிதையாமல் உள்ளதுடன், படிக்கிணறும் கொண்டுள்ளது.  
## வரலாறு
இந்திய வரலாற்று ஆய்வாளர் *கௌரிசங்கர் ஹிராசந்த் ஓஜா*, கிராது கோயில்களின் கிபி 1153-1178 காலத்திய கல்வெட்டுகளின்படி, கிராது கோயில்கள் 12ஆம் நூற்றாண்டைச் சேர்ந்தது எனக்கருதுகிறார்..  

ஆப்கானிய மன்னர் கோரின் முகம்மதுவால், கிராது கோயில்கள் சிதைக்கப்பட்டதும், சாளுக்கிய சோலாங்கிப் பேரரசர் இரண்டாம் பீமன் ஆட்சி காலத்தில் (கிபி 1178ஆம் ஆண்டில்) கிராது கோயில்கள் செப்பனிட்ட செய்திகளை, கிராது கல்வெட்டில் கூறப்பட்டுள்ளது.  
## படக்காட்சிகள்

## இதனையும் காண்க
- ராஜஸ்தானின் கட்டிடக்கலை